Document ID: 31999D0874

Komisijas Lēmums
(1999. gada 10. decembris),
ar kuru groza Lēmumu 93/70/EEK par "Animo" ziņojuma kodēšanu
(izziņots ar dokumenta numuru C(1999) 4251)
(Dokuments attiecas uz EEZ)
(1999/874/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Direktīvu 90/425/EEK, kas attiecas uz veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu [1], kurā jaunākie grozījumi izdarīti ar Direktīvu 92/118/EEK [2], un jo īpaši tās 20. panta 3. punktu,
tā kā:
(1) Lai ātrāk izprastu Animo ziņojumus, Komisijas Lēmumā 93/70/EEK [3], kurā jaunākie grozījumi izdarīti ar Lēmumu 98/168/EK [4], noteikti kodi, kas izmantojami dzīvniekiem un dzīvnieku produktiem.
(2) Ar Lēmumu 97/735/EK [5] Komisija noteica jaunus noteikumus tirdzniecībai ar atsevišķiem zīdītāju dzīvnieku atkritumu veidiem. Šie noteikumi jo īpaši paredzēja, ka preču izcelsmes un galamērķa dalībvalstis viena otru informē par preču veidu un galamērķi, izmantojot datorizēto tīklu Animo.
(3) Ar Lēmumu 98/168/EK Komisija grozīja Lēmumu 93/70/EEK, papildinot kodus, kurus izmanto tirdzniecībā ar atsevišķiem zīdītāju dzīvnieku atkritumu veidiem.
(4) Šajā ziņā grozītie dzīvu dzīvnieku un dzīvnieku produktu kodi ir izrādījušies nepilnīgi, un būtu jāietver trūkstošie produkti.
(5) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Ar šo Lēmuma 93/70/EEK pielikumu groza šādi:
pielikuma nodaļas
"I.3. DZĪVNIEKU IZCELSMES PRODUKTI"
12. punktam
"Pārstrādāta dzīvnieku olbaltumviela, paredzēta vai neparedzēta izmantošanai dzīvnieku barībā (miltiem un dradžiem) - mājdzīvnieku barība"
:
| "1 | 2 | 3 |
05 Pārstrādāta zīdītāju dzīvnieku olbaltumviela, kas paredzēta izmantošanai dzīvnieku barībā un nav ietverta 12-01 punktā | | | |
01 - Gaļa un kaulu milti | 47010501000000 | | |
02 - Žāvētu asiņu milti | 47010503000000 | | |
03 - Smalkāka maluma kaulu milti | 47010504000000 | | |
04 - Žāvēti dradži | 47010508000000 | | |
05 - Šo miltu maisījumi | 47010599000000" | | |
2. pants
Šis lēmums ir adresēts dalībvalstīm.
Briselē, 1999. gada 10. decembrī

Labels: 12
3
17
6